**Zemes nomas līgums Nr. «DOKREGNUMURS»**

Siguldā, *\*datums skatāms laika zīmogā*

**Dabas aizsardzības pārvalde**, reģistrācijas Nr.90009099027, tās ģenerāldirektora Andreja Svilāna personā, kurš rīkojas pamatojoties uz Ministru kabineta 2009. gada 2. jūnija noteikumu Nr. 507 “Dabas aizsardzības pārvaldes nolikums” 6. punktu un 8.2. apakšpunktu (turpmāk – Iznomātājs), no vienas puses un

**\_\_\_\_\_\_\_**, reģistrācijas Nr. \_\_\_\_\_, tās \_\_\_\_\_\_ \_\_\_\_\_\_ personā, kurš rīkojas uz statūtu pamata, (turpmāk – Nomnieks)no otras puses (kopā tekstā saukti – Puses un katrs atsevišķi - Puse),

ievērojot to, ka Iznomātājs nodrošina Vides aizsardzības un reģionālās attīstības ministrijas (turpmāk – Ministrijas) valdījumā esošo valsts nekustamo īpašumu pārvaldīšanu, pamatojoties uz Ministrijas un Iznomātāja 2017. gada 14. novembra pārvaldīšanas līguma izpildi (reģistrācijas Nr. 7.8/39/2017-P),

pamatojoties uz Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesības noteikumi” 29.8. punktu un Pārvaldes Nekustamo īpašumu izvērtēšanas komisijas 2022. gada 17. jūnija protokolu Nr. 95,

izsakot savu brīvi radušos gribu, bez maldiem, spaidiem un viltus, noslēdz līgumu (turpmāk tekstā saukts – Līgums) par sekojošo:

1. Līguma priekšmets
   1. Iznomātājs iznomā un Nomnieks pieņem nomā Iznomātāja pārvaldīšanā *esošo* ***Rāznas Nacionālā parka*** *teritorijā nekustamā īpašuma "****Lūznavas mežs****”, kadastra Nr.**7868 002 0414, kas atrodas Lūznavas pagastā, Rēzeknes novadā, sastāvā esošas zemes vienības, kadastra apzīmējums* ***7868 003 0106***, *daļu* ***1,4 ha*** *platībā* (turpmāk – Zemesgabals), atbilstoši klāt pievienotajai Zemesgabala shēmai (pielikumam), kas ir šī Līguma neatņemama sastāvdaļa.
   2. Zemesgabala iznomāšanas **mērķis** - bioloģiskās daudzveidības veicināšana zālājos, kas ietver zālāju uzturēšanu, veicot pļaušanu un/vai noganīšanu, ievērojot Eiropas Savienības nozīmes biotopu aizsardzības un apsaimniekošanas vadlīniju (turpmāk – Vadlīnijas) 3.sējumā noteiktās prasības. Par atbilstošu apsaimniekošanu, kas vērsta uz ES nozīmes zālāju biotopu saglabāšanu, uzskatāma apsaimniekošana, kuras ietekmē Zemesgabalos nesamazinās kopējā zālāja platība, netiek iznīcināti ainaviskie koki – kadiķi, nav sastopamas invazīvās sugas un pieaug zālājā sastopamo indikatorsugu skaits.
   3. Zemesgabala robežas Nomniekam dabā ir ierādītas un tās Nomniekam ir zināmas.
   4. Lūznavas pagasta zemesgrāmatā, nodalījuma Nr. 100000556279, uz valsts vārda Ministrijas personā, nostiprinātas īpašuma tiesības uz nekustamo īpašumu “Lūznavas mežs”, kadastra Nr. 7868 002 0414, kurā ietilpst zemes vienība ar kadastra apzīmējumu 7868 003 0106.
   5. Zemes vienība ir apgrūtināta ar šādu aprobežojumu – ceļa servitūta teritorija 0,06 ha.
   6. Par Zemesgabala nodošanu Nomniekam lietošanā, Puses abpusēji paraksta Zemesgabala nodošanas - pieņemšanas aktu. Pēc abpusējas parakstīšanas Zemesgabala nodošanas - pieņemšanas akts tiek pievienots kā Līguma pielikums un kļūst par Līguma neatņemamu sastāvdaļu.

**2. Līguma termiņš**

Līgums stājas spēkā pēc tā abpusējas parakstīšanas un ir spēkā līdz **2027.gada 15.septembrim.**

**3. Maksājumi un līgumsods**

* 1. Nomas maksa par Zemesgabala lietošanu ceturksnī ir **21,18 EUR** (divdesmit viens eiro un 18 eiro centi), tajā skaitā:

3.1.1. nomas maksa bez pievienotā vērtības nodokļa – **17,50** **EUR** (septiņpadsmit eiro un 50 eiro centi);

3.1.2. pievienotās vērtības nodoklis **3,68** **EUR** (trīs eiro un 68 eiro centi).

* 1. Papildu nomas maksai Nomniekam ir jāmaksā pēc Iznomātāja izrakstītā rēķina:

3.2.1. kompensāciju par proporcionāli iznomātajai platībai attiecināmu nekustamā īpašuma nodokli;

3.2.2. neatkarīga tirgus vērtētāja atlīdzība par Objekta tirgus nomas maksas noteikšanu 145,20 EUR (viens simts četrdesmit pieci eiro, 20 centi) apmērā;

3.3. Nomnieks maksā Iznomātājam nomas maksu vienu reizi ceturksnī, veicot samaksu ne vēlāk kā līdz attiecīgā ceturkšņa pirmā mēneša pēdējam datumam. [VAI] [nomas maksu par 2022. gada trešo ceturksni (atbilstoši atlikušajam periodam) un ceturto ceturksni 1 (viena) mēneša laikā no Līguma spēkā stāšanās dienas atbilstoši Iznomātāja izrakstītajam rēķinam. Sākot ar 2023.gada 1.janvāri, Iznomātājs izraksta rēķinu līdz kalendārā gada 1.martam, par maksājamo nomas maksu, par visiem četriem gada ceturkšņiem, ar samaksas termiņu tā paša mēneša 30.datumu.] Līguma maksājumu veikšanai nepieciešamās naudas summas Nomnieks maksā Iznomātāja norēķinu kontā Valsts kasē, kods TRELLV22, konts LV75TREL2210650029000.

3.4. Līdz katra ceturkšņa pirmā mēneša 15.datumam, Iznomātājs izraksta rēķinu par maksājamo nomas maksu un izsniedz/nosūta to Nomniekam uz Nomnieka šajā Līgumā norādīto e-pasta adresi. Rēķina nesaņemšana neatbrīvo Nomnieku no pienākuma veikt Līgumā noteikto nomas maksas apmaksu Līgumā noteiktajā termiņā. Ja Nomnieks dažādu apstākļu dēļ nav saņēmis šajā punktā minēto rēķinu līdz ceturkšņa pirmā mēneša 15.datumam, Nomniekam ir pienākums nekavējoties par to rakstveidā paziņot Iznomātājam, bet Iznomātājam ir pienākums nekavējoties pēc šāda Nomnieka paziņojuma saņemšanas izsniegt/nosūtīt Nomniekam jaunu rēķinu šajā Līguma punktā norādītajā kārtībā.

3.5. Ja Nomnieks noteiktajā termiņā pilnībā neizpilda Līguma 3.1. un 3.3. punktos minētās saistības, tad tas Iznomātājām maksā līgumsodu 0.1% apmērā no savlaicīgi nesamaksātās summas, par katru nokavēto maksājuma dienu, bet kopumā ne vairāk kā 10% (desmit procentu) no pamatparāda vai kopējās saistības apmēra.

3.6. Visi Nomnieka veiktie maksājumi vispirms tiek ieskaitīti līgumsoda samaksā un tikai pēc tam pamatparāda dzēšanā.

3.7. Līgumsoda samaksa neatbrīvo Nomnieku no pārējo ar šo Līgumu uzņemto saistību vai no tā izrietošo saistību izpildes.

3.8. Iznomātājam ir tiesības, nosūtot Nomniekam rakstisku paziņojumu vai rēķinu, vienpusēji mainīt nomas maksu vai citu saistīto maksājumu apmēru bez grozījumu izdarīšanas Līgumā:

3.8.1. ja normatīvie akti paredz citu neapbūvēta zemesgabala nomas maksas aprēķināšanas kārtību;

3.8.2. ja ar normatīvajiem aktiem tiek no jauna ieviesti vai palielināti uz neapbūvētu zemesgabalu attiecināmi nodokļi un nodevas vai mainīts ar nodokli apliekamais objekts.

3.9. Pārskatītā un mainītā nomas maksa stājas spēkā dienā, kad attiecīgi mainījušies normatīvie akti.

3.10. Ja Nomnieks nepiekrīt atbilstoši Līguma 3.8.punktam pārskatītajai nomas maksai, Nomniekam ir tiesības vienpusēji atkāpties no Līguma, par to rakstiski informējot Iznomātāju 1 (vienu) mēnesi iepriekš. Līdz Līguma izbeigšanai Nomnieks maksā nomas maksu atbilstoši pārskatītajai nomas maksai.

3.11. Ja Nomnieks neievēro Līguma 1.2.punktā noteiktos Zemesgabala iznomāšanas mērķus, tajā skaitā, ja Zemesgabalu uzar, mēslo ar mākslīgajiem minerālmēsliem vai veic kultūraugu piesēju, vai dabisku vai mākslīgu apmežošanu, Nomniekam ir pienākums maksāt Iznomātājam līgumsodu desmitkārtīgā apmērā no Līguma noteiktās gada nomas maksas Līguma 1.1.punktā noteiktajam Zemesgabalam.

**4. Iznomātāja pienākumi un tiesības**

* 1. Iznomātājs apņemas Līguma darbības laikā nepasliktināt Nomnieka lietošanas tiesības uz Zemesgabalu vai jebkādu daļu no tā un apņemas netraucēt Nomnieku lietot to.
  2. Līguma darbības laikā Iznomātājs apņemas neiznomāt Zemesgabalu citām fiziskām vai juridiskām personām, nepārdot, nedāvināt vai jebkādā citā veidā to neatsavināt vai neapgrūtināt, izņemot, ja to paredz attiecīgi Iznomātājam saistoši normatīvie akti, vai, ja Iznomātājs iznomā medību tiesības.
  3. Iznomātājam jebkurā laikā ir tiesības pārliecināties, vai Nomnieks ievēro visas ar Līgumu uzņemtās saistības, tajā skaitā apsekot Zemesgabalus dabā un aizpildīt apsekošanas aktu ne retāk kā 1 (vienu) reizi gadā.
  4. Iznomātājam ir tiesības Līgumā noteiktajā kārtībā un apmērā saņemt no Nomnieka nomas maksu un pievienotās vērtības nodokli, kā arī citus nodokļus un nodevas, kas var tikt attiecinātas uz Zemesgabalu.

**5. Nomnieka pienākumi un tiesības**

5.1. Nomnieka pienākums ir godprātīgi pildīt Līgumā, normatīvajos aktos noteiktos pienākumus, precīzi laikā un pilnīgi norēķināties ar Iznomātāju par Zemesgabala lietošanu.

5.2. Nomnieks ir tiesīgs izmantot Zemesgabalu, ievērojot Līguma noteikumus un Zemesgabala lietotāja *vispārīgos pienākumus*, tai skaitā:

5.2.1. izmantot Zemesgabalu atbilstoši tiem mērķiem un noteikumiem, kādiem tas iznomāts;

5.2.2. ar savu darbību neizraisīt Zemesgabala applūšanu ar notekūdeņiem, tā pārpurvošanos vai sablīvēšanos, nepieļaut piesārņošanu ar ražošanas un/vai sadzīves atkritumiem, ķīmiskajām vielām un no citiem zemi postošiem procesiem;

5.2.3. sakopt un uzturēt kārtībā lietošanā nodoto Zemesgabalu;

5.2.4. ievērot īpaši aizsargājamo dabas objektu un to aizsargjoslu izmantošanas režīmu;

5.2.5. ar savu darbību neaizskart citu zemes lietotāju un iedzīvotāju likumīgās intereses, kā arī ievērot citus normatīvajos aktos noteiktos zemes lietotāja vispārējos pienākumus;

5.2.6. ievērot ugunsdrošības noteikumus un, izmantojot Nomnieka rīcībā esošo tehniku un cilvēku resursus, veikt profilaktiskos pasākumus ugunsgrēka izcelšanās iemeslu novēršanai;

5.2.7. ievērot darba aizsardzības noteikumus;

5.2.8. veikt noganīšanu vai ikgadēju zālāju pļaušanu un nopļautās zāles novākšanu;

5.2.9. nepieļaut zālāju pārveidošanu aramzemē, neveikt to kultivēšanu, ielabošanu, apmežošanu vai cita veida darbības, kas iznīcina zālāju.

5.2.10. apsaimniekojot lauksaimniecības zemes platību, saglabāt pieaugušos parastos kadiķus (*Juniperus communis*), kā arī mazās kadiķu atvases, ja tādas veidojas.

5.2.11. nepieciešams veikt blakus kadiķiem augošo kārklu ciršanu, lai samazinātu noēnojuma veidošanos uz kadiķiem.

5.3. Nomniekam ir pienākums ievērot Ministru kabineta 2007.gada 26.jūnija noteikumu Nr.447 „Rāznas nacionālā parka individuālie aizsardzības un izmantošanas noteikumi” prasības, kā arī pienākums ievērot sekojošus noteikumus:

5.3.1. lietot Zemesgabalu atbilstoši Līgumā norādītajam izmantošanas mērķim, veicot noganīšanu vai ikgadēju zālāju pļaušanu un nopļautās zāles novākšanu;

5.3.2. nepiesārņot Zemesgabalu ar atkritumiem un agregātos izmantojamo degvielu un smērvielām. Pļaušanas un citas augu biomasas novešanas tehnikai jābūt tehniskā kārtībā, hidrauliskajās sistēmās drīkst izmantot tikai videi nekaitīgus produktus, kā arī ar savu darbību neizraisīt citus postošus procesus;

5.3.3. lai samazinātu savvaļas sugu dzīvnieku bojāeju, pļaut lauksaimniecībā izmantojamās zemes un lauces virzienā no centra uz malām, appļaujot arī zāli zem augošiem kokiem. Nelīdzena reljefa apstākļos pļauj slejās virzienā no lauka atklātās malas (arī no pagalma, ceļa, atklāta grāvja, žoga, upes vai ezera) uz krūmāju vai mežu;

5.3.4. nav atļauta pārganīšana (nosacītais dzīvnieku blīvums nepārsniedz 0,9 LielV (liellopu vienības) uz 1 ha ganību sezonā no **15.maija līdz 15.septembrim**, nepietiekami apganītās platības jāappļauj līdz **15.septembrim** atbilstošiMinistru kabineta 2015.gada 7.aprīļa noteikumu Nr.171 “Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020.gada plānošanas periodā” 26.1.1. apakšpunkta nosacījumiem;

5.3.5. zāle jānopļauj un jānovāc vismaz 1 (vienu) reizi gadā (t.sk. siena ruļļus) līdz **15.septembrim**. Vadlīnijās noteiktas ieteicamās un pieļaujamās apsaimniekošanas darbības un to slodze atbilstoši iznomātās platības mērķa biotopam;

5.3.6. Zemesgabalos ietilpstošās platības, kas netiek izmantotas ganīšanai vai pļaušanai (mitrās ieplakas, stāvās nogāzes, grāvji utt.) un nav pieteiktas platību maksājumiem, vienreiz sezonā līdz **30. novembrim** jānopļauj un jānovāc, nav pieļaujama šo platību aizaugšana ar krūmiem un kokiem, kā arī invazīvo augu sugu ieviešanās;

5.3.7. nokritušo koku stumbrus, ja to caurmērs resnākajā vietā pārsniedz 50 cm, atstāt uz vietas vai, nesagarinot stumbru (atļauts apzāģēt zarus un galotni), novietot tā, lai tie netraucē platības apsaimniekošanu, pārējos kokus un to daļas drīkst pārvietot ārpus lauksaimniecībā izmantojamās zemes un novietot uz iznomātāja zemes;

5.3.8. noganot, jāseko līdzi mājdzīvnieku ietekmei uz saudzējamajiem kokiem un krūmiem. Nav pieļaujama jauno saudzējamo koku bojāšana (apgraušana, nobrāšana).

5.4.Nomniekam ir tiesības pieteikties Lauku atbalsta dienesta platību maksājuma saņemšanai Zemesgabalā bioloģiski vērtīgo zālāju apsaimniekošanā.

5.5. Nomniekam termiņā un pilnībā Iznomātājam jāsamaksā noteiktā nomas maksa un pievienotās vērtības nodoklis, kā arī citi nodokļi un nodevas, kas var tikt attiecināti uz Zemesgabalu.

5.6. Nomnieks ir pilnībā atbildīgs par visu ar Līgumu uzņemto saistību un pienākumu izpildīšanu. Nomniekam ir pienākums atlīdzināt jebkādus zaudējumus, kas radušies citiem zemes lietotājiem, Iznomātājam, sabiedrībai vai videi Nomnieka vainas, prettiesiskas rīcības (darbības vai bezdarbības) dēļ.

5.7. Nomniekam aizliegts ar Līgumu noteiktās nomas tiesības ieķīlāt vai kā citādi izmantot darījumos ar trešajām personām.

5.8. Ja Nomnieks vienpusēji atsakās no Līguma izpildes, tad Nomniekam ir jāsamaksā nomas maksa par pilna kalendārā gada atlikušo periodu.

5.9. Nomniekam ir pienākums 5 (piecu) darba dienu laikā rakstiski informēt Iznomātāju par to, ka ir pieņemts tiesas nolēmums par Nomnieka maksātnespējas procesa uzsākšanu.

5.10.Nomnieks pats ir pilnībā atbildīgs par platību maksājumu saņemšanu bioloģiski vērtīgo zālāju apsaimniekošanā, ko Nomnieks ir uzņēmies. Gadījumā, ja Nomnieks neveic Lauku atbalsta dienesta noteiktās saistības, kā rezultātā tiek veikta Lauku atbalsta dienesta soda sankciju piemērošana, tad Nomnieks ir pilnībā atbildīgs par soda sankciju izpildi, t.i., Nomnieks pats no saviem finanšu līdzekļiem veic visus soda maksājumus, ko Lauku atbalsta dienests ir pieprasījis.

5.11. Nomniekam ir pienākums ievērot Zemesgabalam noteiktos apgrūtinājumus, arī ja Līguma slēgšanas brīdī tie nav ierakstīti zemesgrāmatā.

**6. Nomas noteikumu maiņa un strīdu izskatīšanas kārtība**

6.1. Attiecības, kas nav paredzētas Līgumā, tiek noteiktas saskaņā ar Latvijas Republikā spēkā esošajiem tiesību aktiem.

6.2. Ja spēkā stājas normatīvais akts, kurš paredz, nosaka vai uzliek citādākas Nomnieka un Iznomātāja tiesības un pienākumus, tad Līgumā izdarāmi attiecīgi grozījumi saskaņā ar šī normatīvā akta noteikumiem.

6.3. Pusēm rakstveidā vienojoties, Līgumā var tikt izdarīti jebkādi grozījumi un papildinājumi.

6.4. Domstarpības starp Pusēm un attiecības, kas saistītas ar Līguma izpildi, tiek risinātas sarunu ceļā, bet, ja vienošanās netiek panākta, strīds izskatāms Latvijas Republikas tiesā, atbilstoši spēkā esošajiem Latvijas Republikas normatīvajiem aktiem.

**7. Līguma izbeigšana**

7.1. Līgums izbeidzas un zaudē savu likumīgo spēku:

7.1.1. beidzoties Līguma 2.punktā noteiktajam Līguma termiņam;

7.1.2. Pusēm rakstveidā vienojoties, pirms Līguma beigu termiņa sasniegšanas;

7.1.3. tā laušanas gadījumos saskaņā ar Līguma turpmākajiem noteikumiem.

7.2. Iznomātājam ir tiesības, rakstiski informējot Nomnieku Līgumā termiņā, kas nav īsāks par 10 (desmit) darbdienām (izņemot Līguma 7.2.5.punktā noteikto termiņu), vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, ja:

7.2.1. Nomniekam ir bijuši vismaz trīs nomas līgumā noteikto maksājumu termiņu kavējumi, kas kopā pārsniedz vienu nomas maksas aprēķina periodu;

7.2.2. Iznomātājam ir kļuvis zināms, ka Nomniekam ir pasludināts personas maksātnespējas process, ko apliecina Maksātnespējas reģistrā publicētā informācija, kurai, saskaņā ar Maksātnespējas likuma 12.panta pirmo daļu, ir publiska ticamība;

7.2.3. Nomnieks izmanto iznomāto Zemesgabalu citiem mērķiem nekā Līguma 1.2. punktā minētajiem;

7.2.4. 6 (sešu) mēnešu laikā no Līguma spēkā stāšanās brīža Nomnieks nav uzsācis Zemesgabala apsaimniekošanu atbilstoši Līgumā paredzētajiem mērķiem;

7.2.5. Zemesgabals nepieciešams sabiedrības vajadzību nodrošināšanai vai normatīvajos aktos noteikto Iznomātāja publisko funkciju veikšanai. Šādā gadījumā Iznomātājs informē Nomnieku vismaz 3 (trīs) mēnešus iepriekš;

7.2.6. Nomnieks veic saimniecisko darbību, kurai samazinātas nomas maksas piemērošanas gadījumā atbalsts Nomniekam kvalificējams kā komercdarbības atbalsts;

7.2.7. Nomnieks Zemesgabalu bez Iznomātāja rakstveida piekrišanas nodod lietošanā trešajām personām;

7.2.8. Nomnieks neparaksta Līguma 1.6.punktā noteikto pieņemšanas – nodošanas aktu;

7.2.9. Nomnieks neievēro vai neizpilda normatīvo aktu prasības vai pārkāpj jebkuru no Līguma noteikumiem, un, pēc Iznomātāja rakstveida brīdinājuma saņemšanas, nenovērš tajā norādīto pārkāpumu Iznomātāja norādītajā termiņā.

7.3. Ja Līgums tiek izbeigts pirms termiņa iestāšanās, tad uz priekšu samaksātā nomas maksa Nomniekam netiek atdota.

7.4. Pēc nomas attiecību izbeigšanās, Iznomātāja rakstiskā uzaicinājumā norādītajā termiņā (ne ilgāka kā 30 (trīsdesmit) dienas) Nomnieks nodod Iznomātājam Zemesgabalu ar nodošanas - pieņemšanas aktu.

7.5. Ja pēc nomas attiecību izbeigšanās un Iznomātāja uzaicinājumā norādītajā termiņā Nomnieks Zemesgabalu nenodod Iznomātājam saskaņā ar Līguma 7.4.punktu, bijušais Nomnieks par Zemesgabala nodošanas nokavējumu Iznomātājam maksā līgumsodu 0.1% apmērā no pēdējā gada nomas maksas par katru nokavēto dienu.

7.6. Ja Nomnieks pēc Iznomātāja diviem rakstiskiem uzaicinājumiem neierodas uz nodošanas - pieņemšanas akta parakstīšanu, Iznomātājs vienpusēji pieņem Zemesgabalu. Visa tajā brīdī uz Zemesgabala esošā kustamā manta tiks uzskatīta par pamestu mantu un Iznomātājs būs tiesīgs pārņemt to savā īpašumā.

7.7. Nododot Zemesgabalu atpakaļ Iznomātājam, Nomniekam ir pienākums atbrīvot Zemesgabalu no Nomnieka īpašumā vai turējumā esošām kustamām lietām. Īpašuma tiesības Nomnieks iegūst uz augu biomasu, kas ir nopļauta un novākta no Zemesgabala līdz Līguma termiņa beigām.

7.8. Jebkura Nomnieka kustama manta, kas pēc nodošanas - pieņemšanas akta (par nodošanu Iznomātājam) parakstīšanas atradīsies uz Zemesgabala, tiks atzīta par pamestu mantu un Iznomātājs būs tiesīgs pārņemt to savā īpašumā.

7.9. Jebkādā veidā izbeidzoties nomas attiecībām starp Pusēm, Iznomātājam nav jāatlīdzina jebkādi izdevumi, kas radušies Nomniekam, lietojot Zemesgabalu.

**8. Nepārvarama vara**

8.1. Puses neatbild par Līguma saistību neizpildi vai izpildes nokavējumu, ja minētā neizpilde vai nokavējums ir saistīti ar nepārvaramas varas apstākļiem. Ar nepārvaramas varas apstākļiem Līgumā saprotami jebkuri civiliedzīvotāju nemieri, sacelšanās, karš, streiki, citas stihiskas nelaimes un citi tamlīdzīgi apstākļi, kas traucē Līguma izpildi un kurus Pusēm nav iespējams ietekmēt.

8.2. Pusei, kuru ietekmējuši nepārvaramas varas apstākļi, ir nekavējoties par to jāziņo otrai Pusei (pievienojot paziņojumam visu tās rīcībā esošo informāciju par nepārvaramas varas gadījumu un šī gadījuma izraisītajām sekām) un jāpieliek visas pūles, lai mazinātu nepārvaramas varas apstākļu sekas.

**9. Pārējie noteikumi**

9.1. Puses apliecina, ka tām ir saprotams Līguma saturs un nozīme, ka tās atzīst Līgumu par pareizu un abpusēji izdevīgu.

9.2. Puses vienojas, ka Līgumā paredzētās saistības pildīs personīgi. Izņēmumi no šī noteikuma iespējami, ja:

9.2.1. Puses pirms Līgumā paredzēto saistību tiesību nodošanas citai personai par to rakstiski vienojas. Šis noteikums attiecas arī uz prasījumu tiesību cesiju;

9.2.2. kādas no Pusēm saistību tiesību pārņemšana noteikta ar likumu, tiesas spriedumu vai normatīvos aktos noteiktā kārtībā reģistrēta Uzņēmumu reģistrā. Pusei, kuras saistību tiesības pārņemtas, ir pienākums nekavējoties paziņot elektroniski uz sekojošu e-pasta adresi: [pasts@daba.gov.lv](mailto:pasts@daba.gov.lv) (gadījumā, ja puse, kuras saistību tiesības tiek pārņemtas ir Nomnieks), \_\_\_\_\_\_\_\_\_ (gadījumā, ja Puse, kuras saistību tiesības ir pārņemtas Iznomātājs) un 3 (trīs) dienu laikā rakstiski informēt otru Pusi par saistību tiesību pārņemšanas tiesisko pamatu un saistību tiesību pārņēmēju

9.3. Līgums sastādīts latviešu valodā uz 7 (septiņām) lapām ar 1 (vienu) pielikumu, elektroniska dokumenta veidā un parakstīts ar drošu elektronisko parakstu*.*

9.4. Līguma parakstīšanas brīdī Līgumam ir šādi pielikumi, kas ir Līguma neatņemamas sastāvdaļas, Pielikums Nr.1 (Zemesgabala shēma).

9.5. Iznomātājs pilnvaro veikt ar Līguma izpildi saistītās darbības (tajā skaitā nodot, pieņemt Zemesgabalu, parakstīt Zemesgabala nodošanas-pieņemšanas aktu vai apsekošanas aktu): Dabas aizsardzības pārvaldes Latgales reģionālās administrācijas Administratīvās daļas vadītāju Andi Ķīsi, tālr. Nr.29225576, e - pasts: [andis.kisis@daba.gov.lv](mailto:andis.kisis@daba.gov.lv) .

9.6. Visi paziņojumi, pieprasījumi, iesniegumi, Līguma sakarā nosūtāmi uz zemāk minētajām adresēm, un tiek uzskatīti par saņemtiem, kad nogādāti personīgi, pa e-pastu, vai 3 (trīs) dienas pēc tam, kad nosūtīti pa pastu Latvijas teritorijā ierakstītā vēstulē.

9.7. Līdzēji atzīst un apstiprina, ka elektroniski sagatavots rēķins ir derīgs bez paraksta saskaņā ar likuma „Par grāmatvedību” 7.1 pantu un ja uz tā norādīta piezīme „Rēķins ir sagatavots elektroniski un ir derīgs bez paraksta”. Līdzēji vienojas, ka rēķins tiek uzskatīts par nogādātu Nomniekam un Nomnieks to ir saņēmis 2.darba dienā no dienas, kad tas tiek izsūtīts uz Nomnieka e-pasta adresi, kas norādīta Līgumā Nomnieka rekvizītos.

9.8. Mainot savu nosaukumu, adresi, citus rekvizītus, vai mainoties citai būtiskai informācijai, kas var ietekmēt Līguma pienācīgu izpildi, Puses apņemas rakstiski nekavējoties par to paziņot otrai Pusei. Puses uzņemas pilnu atbildību par šī pienākuma savlaicīgu nepildīšanu.

9.9. Līgums pilnībā apliecina Pušu vienošanos. Nekādi mutiski papildinājumi netiks uzskatīti par Līguma noteikumiem. Pēc Līguma parakstīšanas visa iepriekšējā sarakste un vienošanās, līgumi zaudē spēku.

9.10. Līguma parakstīšanas datums ir pēdējā pievienotā drošā elektroniskā paraksta un tā laika zīmoga datums.

**10. Pušu juridiskās adreses un rekvizīti:**

**Iznomātājs: Nomnieks:**

|  |  |
| --- | --- |
| **Dabas aizsardzības pārvalde**  Baznīcas iela 7, Sigulda  Siguldas novads, LV-2150  Reģ.Nr. 90009099027  Valsts kase  Kods TRELLV22  KontsLV75TREL2210650029000  e-pasts: [pasts@daba.gov.lv](mailto:pasts@daba.gov.lv) | **……..**  Reģ. Nr. …………..  Adrese ……………  Kods ……………  Konts ……………….  e-pasts: ………………. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /A.Svilāns/ /……………./

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU